钦定古今图书集成/明伦汇编/氏族典/第161卷 > 韩综
## 钦定古今图书集成/明伦汇编/氏族典/第161卷 > 韩综

按《宋史韩亿传》：“亿子综，字仲文，荫补将作监主簿，迁
大理评事，举进士中第，通判邓州天雄军。吕夷简入
相，荐为集贤校理，同知太常院，历开封府推官，数月，
迁三司户部判官，同修起居注。使契丹，契丹主问其
家世，综言亿在先朝尝持礼来，契丹主喜，综率同使
者五人起为寿，契丹主亦离席酬之，欢甚。既还，陈执”
中以为生事，出知滑州，徙许州。殿前指挥使许怀德
从妺亡，有别产在阳翟，以无子籍于官。怀德欲私有
之，讼未决，因杨仪为书属综，书至而转运使已徙狱
他州矣。综坐得书不以闻，夺集贤校理、知袁州。未几，
复为江东转运使。还，再修起居注，累迁刑部员外郎、
知制诰，卒。